Go rata maemo go tlhalosiwa e le “go nna le keletso e e nonofileng ya go batla maemo, go tuma le taolo.” Kgosi Solomone wa bogologolo le ene e ne e le motho wa maemo, yo o tumileng, yo o nang le taolo e bile a humile thata. (Moreri 2:3-9) Le fa go ntse jalo, se se kgatlhang ke gore ga a nna le dilo tseno ka gonne a ne a di gagamalela. Fa Solomone a ne a nna kgosi, Modimo o ne a mmolelela gore a kope sengwe le sengwe se a se batlang. Ka boikokobetso Solomone o ne a kopa go nna le pelo e e utlwang le temogo e a tla e tlhokang go busa batho ba Modimo a ba itlhophetseng. (1 Dikgosi 3:5-9) Moragonyana, fa Solomone a sena go tlhalosa bogolo jwa khumo le maatla tse a ileng a nna le tsone, o ne a bolela gore ‘sengwe le sengwe ke lefela le go kgaratlhela phefo.’—Moreri 2:11.